Kry nou só sekerheid oor die doop | Netwerk24
Deur E. Conradie, Strand 09 November 2019 00:00
Uit die skrywe van dr. M-Ali Behardien van Moorreesburg lyk dit asof hierdie doopstories van kerke 'n hele Babelse verwarring afgee.
'n Oplossing vir die kerke wat met hierdie dilemma sit, is die volgende: Noem sake om te weerspieël wat dit in werklikheid is. Noem die "kleindoop" ('n mensgemaakte formule) 'n naamgewing- en bevestiging van die verbondseremonie, want dit is wat dit is.
Dit is nie doop soos die Bybel dit bedoel en beskryf nie. God het nêrens gesê dit moet gedoen word nie, in teenstelling met wat Hy gesê het oor die Nagmaal en bekeringsdoop.
Laat mense dan toe om die bekeringsdoop binne of buite die kerk te ondergaan. En wees bly daaroor in plaas van mense van dwaalleer te beskuldig.